Hava heimstað í Føroyum. Pr. 31.12 í undanfarna ári, hava í minsta lagi 30 gjaldandi limir undir 30 ár við umboðum í minst triðmum av hesum økjum: Suðurstreymoy, Norðurstreymoy, Vágar, Eysturoy, Norðuroyggjar, Sandoy og Suðuroy. Limagjaldið í lokalfeløgunum skal vera í minsta lagi 100 kr. árliga fyri hvønn einstakan lim. Rokningar fyri limagjald skulu vera sendar limunum í undanfarna ári. Hava fólkaræðisligar viðtøkur, har tey ungu hava ávirkan á leiðsluna. Hava egna nevnd og egið virksemi. Hava sent umsókn rættstundis, smb. § 4 í hesi reglugerð. Hava heimstað í Føroyum. Hava í minsta lagi 10 gjaldandi limir undir 30 ár pr. 31.12. í undanfarna ári (lokalfeløg). Eru fleiri enn eitt lokalfelag í sama bý/bygd, skula tey fylgjandi lokalfeløgini, hava í minsta lagi 25 gjaldandi limir hvørt. Limagjaldið skal vera í minsta lagi 100 kr. árliga fyri hvønn einstakan lim. Rokningar fyri limagjald skulu vera sendar limunum í undanfarna ári. Hava fólkaræðisligar viðtøkur, har tey ungu hava ávirkan á leiðsluna. Hava egna nevnd og egið virksemi. Lokalfeløg skula hava verið limir í landsfelag í, í minsta lagi eitt ár áðrenn tey kunna søkja um stuðul–tó undantikið úr Stuðulsgrunni FUR’ s. Lokalfeløg kunna–í stuðulshøpi–bara verða limir í einum landsfelag. Hava sent umsókn rættstundis, smb. § 4 í hesi reglugerð. Næmingafeløg verða ikki roknaði sum lokalfeløg, men tey kunnu søkja stuðul á kr. 2.000, -hvørt ár. Stuðul kann ikki veitast til ítróttarlig endamál. Stuðul verður latin eina ferð árliga. Umsóknir skulu vera FUR í hendi í seinasta lagi 1. apríl. Umsóknir skulu sendast til fur @ fur. fo ella til FUR, Hoydalsvegur 6, Postbox 1359, FO-110 Tórshavn. Saman við umsóknini skulu umsøkjarar lata inn Ársfrágreiðing Grannskoðaðan roknskap Limalista pr. 31 12. í undanfarna ári yvir allar limir undir 30 á Virkisætlan og/ella-skrá og Fíggjarætlan fyri verandi ár. Í staðin fyri limalista kunnu felagsskapir lata inn váttan frá skrásettum grannskoðara um limatal. Fur hevur skyldu til at eftirkanna, um allar innkomnar umsóknir eru fullfíggjaðar. Eru umsóknir, ið ikki eru fullfíggjaðar, hevur FUR skyldu til at kunna feløgini um møguligar manglar við teirra umsókn innan 7 dagar. Eftir hetta hevur viðkomandi felagskapur 7 dagar at fáa sína umsókn í rættlag, soleiðis at hon kann viðgerast. Er tað soleiðis, at felagskapurin enn ikki hevur latið inn fullfíggjaða umsókn eftir longdu tíðarfreistina, verður hon at rokna sum ikki innkomin, og tíðskil verður eingin stuðul útgoldin fyri viðkomandi ár. Her kunnu umsóknarskjølini fyri at søkja um stuðul fyri 2016 heintast: